Република Србија

Општина Ивањица

ПРЕДСЕДНИК

броj: 000612989 2025 05158 002 000 401 118

25. фебруар 2025. године

Ивањица

 На основу члана 19. и 20. Закона о јавном информисању и медијима (“Службени гласник Републике Србије”, број 92/23), члана 56. Статута општине Ивањица ("Службени лист општине Ивањица", број 2/2019) Одлуке о буџету oпштине Ивањица за 2025. година (,,Службени лист општине Ивањица“ број 13/24) и Одлуке о расподели средстава за суфинансирање пројеката у области јавног информисања у 2025. години број: 000612921 2025 05158 002 000 401 118 од 25.02.2025. године, председник општине Ивањица доноси

**ОДЛУКУ**

**о расписивању Јавног позива за учешће на Конкурсу**

**за суфинансирање пројеката производње медијских садржаја**

**у области јавног информисања на територији општине Ивањица у 2025. години**

1. Председник општине Ивањица расписује Јавни позив за учешће на Конкурсу за суфинансирање пројеката производње медијских садржаја у области јавног информисања на територији општине Ивањица у 2025. години (у даљем тексту: Конкурс).

Конкурс је јединствен и намењен је за телевизију, радио, интернет портале, штампане медије и новинске агенције.

Конкурс се расписује 28. фебруара 2025. године.

1. Средства за учешће на Конкурсу планирана су Одлуком о буџету општине Ивањица за 2025. годину, функционална класификација 830 (услуге емитовања и штампања), програм 1201 (развој културе и информисања), програмска активност 0004 (остваривање и унапређење јавног интереса у области јавног информисања), економска класификација 454 (субвенције приватним предузећима), позиција 116/0, у новчаном износу од 6.000.000,00 динара.

 Најмањи износ средстава који се може одобрити за суфинансирање пројекта је 100.000,00 динара, а највећи 3.000.000,00 динара.

1. Конкурсом се прецизније утврђују:
* Намена Конкурса
* Право учешћа
* Услови за учешће на Конкурсу
* Критеријуми за оцену пројеката
* Документација
* Рокови
* Начин пријављивања
* Објављивање одлуке о расподели средстава
* Поступак доделе средстава
* Извештај о спроведеним активностима
* Заштита података о личности

4. Конкурс се објављује на веб порталу Јединственог информационог система и на званичниј интернет презентацији општине Ивањица [www.ivanjica.gov..rs](http://www.ivanjica.gov..rs)

**Образложење**

Председник општине Ивањица, спроводи путем Јавног позива за учешће на конкурсу, поступак за суфинансирање пројеката којима се остварује јавни интерес у области јавног информисања, утврђен Законом о јавном информисању и медијима (“Службени гласник Републике Србије”, број 92/23) - (у даљем тексту Закон).

На основу члана 15. став 2. Закона, предвиђено је између осталог да се јединица локалне самоуправе стара о остваривању јавног интереса подстичући разноврсност медијских садржаја, слободу изражавања идеја и мишљења, што доприноси задовољавању потреба грађана за информацијама и садржајима из свих области живота без дискриминације. Чланом 18. Закона прописано је  да јединица локалне самоуправе обезбеђује из буџета део средстава за остваривање јавног интереса у области јавног информисања и распоређује их на основу спроведених конкурса и појединачних давања, на основу прописа о додели државне помоћи и заштити конкуренције, без дискриминације.

Општина Ивањица обезбедила је у буџету за 2025. годину средства која ће бити расподељена на основу спроведеног Јавног позива за учешће на конкурсу за суфинансирање пројеката производње медијских садржаја у области јавног информисања у укупном износу од 6.000.000,00 динара, функционална класификација 830 (услуге емитовања и штампања), програм 1201 (развој културе и информисања), програмска активност 0004 (остваривање и унапређење јавног интереса у области јавног информисања), економска класификација 454 (субвенције приватним предузећима), позиција 116/0.

Сходно члану 19.став 1. тачка 1) Закона конкурс се расписује за пројекте производње медијских садржаја, а сходно члану 20. Закона утврђено је да јединица локалне самоуправе, односно орган који расписује конкурс доноси одлуку о конкурсима који се расписују у току календарске године.

Председник општине, ради пружања финансијске подршке производње медијских садржаја који доприносе остваривању јавног интереса у области јавног информисања, дефинисаног чланом 15. Закона, расписује Јавни позив за учешће на Конкурсу за суфинансирање пројеката производње медијских садржаја у области јавног информисања на територији општине Ивањица у 2025. години.

Сходно наведеном одлучено је као у диспозитиву Одлуке.

 **ПРЕДСЕДНИК**

**Александар Митровић**